Univerzitet Frankfurt

Johann Wolfgang Goethe Univerzitet Frankfurta na Majni (skraćeno Univerzitet Frankfurt ili Frankfurtski Univerzitet) (njemački Johann Wolfgang Goethe-Universität) je osnovan 1914. godine i danas na njemu studira oko 38000 studenata. Tadasnji gradonačelnik Frankfurta Franz Adickes i industrijalac Wilhelm Merton su uz pomoć bogatijh grašana Frankfurta (prvenstveno zidovskog porijekla) sakupili novac za osnivanje univerziteta. Sa skupljenim-poklonjenim novcem je nastao prvi privatni univerzitet. Godine 1932. je dobio ime po najpoznatijem građaninu Frankfurta, pjesniku Johannu Wolfgangu von Goetheu. Univerzitet u Frankfurtu važi pored Berlina kao jedan od nabolje financiranih Univerziteta. Godišnji budžet iznosi oko 270 miliona € i u njemu je zaposleno oko 535 redovnih profesora, 2200 strućnih saradnika i 1600 ostalih radnika (uprava,administracija,odrzavanje itd.). Na Univerzitetu postoji 16 smjerova (FB ili Fachbereich - stručni smjer) sa oko 170 studija. To su: FB 01 Pravo, FB 02 Ekonomija i Privreda, FB 03 Društvene nauke, FB 04 Pedagogija, FB 05 Psihologija i sport, FB 06 Teologija - evangelistička, FB 07 Teologija - katolička, FB 08 Filozofija i istorija, FB 09 Jezik i Kultura FB 10 Nova Filologija, FB 11 Geologija i Geografija, FB 12 Informatika i Matematika, FB 13 Fizika, FB 14 Biohemija, Hemija i Farmacija, FB 15 Bionauka, FB 16 Medicina. Nastava se odrzava u u četiri razlicita dijela grada u campusima: Campus Bockenheim (Bokenhajm): Pravo, Ekonomija i Privreda, Društvene nauke, Pedagogija, Psihologija, Informatika i Matemetika,Geologija i Geografija. Campus Riedberg (Ridberg) : Farmacija, Fizika, Hemija, Biologija Campus Westend (Vestend) : Teologija, Filosofija, Istorija, Filologija, Arheologija Campus Niederad (Niderad) : Medicina Pored te četiri lokacije postoje još i pojedinacne lokacije: Sport-uni u Ginheimu (Ginhajm), Biocampus u Palmengartenu (Botanički vrt), Istorija umjetnosti u Hausenu. Historija Univerzitet Frankfurt se oduvijek smatrao liberalnim ili lijevo nastrojenim, te je imao reputaciju zbog svojih židovskih i marksističkih profesora. Zbog toga su u doba nacističkog režima, "gotovo trećina profesora i mnogi od studenata bili izbačeni iz rasističkih i političkih razloga - više nego na ijednom drugom njemačkom univerzitetu. (citat s web-stranice univerziteta). Također je igrao važnu ulogu u njemačkim studentskim nemirima godine 1968. Univerzitet Frankfurt je najpoznatiji po svom Institutu za društvena istraživanja (osnovanom godine 1924), institucionalnom domu Frankfurtske škole, jedne od najvažnijih filozofskih i škola društvenih nauka u 20. vijeku. Najpoznatiji profesori Frankfurtskog univerziteta vezani uz ovu školu su Theodor Adorno, Max Horkheimer, Jürgen Habermas, kao i Herbert Marcuse, Erich Fromm te Walter Benjamin. Tu su i sociolog Karl Mannheim, filozof Hans-Georg Gadamer, filozofi religije Franz Rosenzweig, Martin Buber i Paul Tillich, psiholog Max Wertheimeri antropolog Norbert Elias. Povezano Lista univerziteta u Njemačkoj Obrazovanje u Njemačkoj Vanjske veze www.uni-frankfurt.de Film Arhivirano 2007-07-15 na Wayback Machine-u Historija zgrade IG Farben